Document ID: /roh_data/filtered/fineweb-2-filterrobots_roh.jsonl.gz/5334

La suprastanza da la Societad Retorumantscha (SRR) ha elegì dunna Annetta Zini e Michele Badilatti sco novs collavuraturs en la squadra da redacziun dal DRG.
Annetta Zini è creschida si a Strada en l’Engiadina Bassa ed ha studegià rumantsch e franzos a Friburg. Michele Badilatti deriva da Zuoz en l’Engiadina Ota ed ha studegià englais e rumantsch a l’universitad da Turitg. Els vegnan ad entrar en plazza l’atun proxim e partan il pensum da lavur che vegn liber tras il pensiunament da Kuno Widmer. La SRR è satisfatga da savair pladir cun els duas persunas che disponan da bunas qualificaziuns scientificas, d’enconuschientschas praticas en la lavur cun il rumantsch e che cumpleteschan muort lur derivanza (regiun putera e valladra!) idealmain la redacziun dal DRG.